open-index/open-wikipedia-markdown huggingface dataset:
Αναγνώστης Μάντακας

μικρογραφία|Άγαλμα του Αναγνώστη Μάντακα στα Χανιά.
Ο **Αναγνώστης Μάντακας** (1819-1917) ήταν Κρητικός αγωνιστής στις επαναστάσεις του νησιού.

## Βιογραφία
Ο Αναγνώστης Μάντακας, το τρίτο κατά σειρά ηλικίας αγόρι του Ιωάννη Μάντακα, γεννήθηκε το 1819 στους Λάκκους Κυδωνίας Χανίων. Ανήκε σε μεγάλη ιστορική οικογένεια, η οποία έδωσε πολλά μέλη της στις κρητικές επαναστάσεις.

Ονομαζόταν Χαράλαμπος, αλλά πήρε το προσωνύμιο Αναγνώστης, επειδή ήξερε ανάγνωση και διάβαζε το Ευαγγέλιο στην εκκλησία του χωριού του. 
Η επαναστατική του δραστηριότητα άρχισε από την Επανάσταση του 1841 στην Κρήτη, στην οποία συμμετείχε ο Θεόφραστος Χαιρέτης, και μετά στην Κίσαμο όταν ξέσπασε ο Κριμαϊκός πόλεμος έδωσε πάλι το παρόν. Διακρίθηκε για την ανδρεία του στις μάχες στο Πρόβαρμα, στο Φυσαέρα Σελλί και αλλού.

Εξελέγη οπλαρχηγός και πληρεξούσιος των αγωνιστών το 1860. Λόγω της επίμονης αντιστασιακής του δράσης εναντίον του Χουσνή πασά φυλακίστηκε στο φρούριο Φιρκά Χανίων από όπου και απελευθερώθηκε έπειτα από ένοπλη διαμαρτυρία των συμπατριωτών του. Στον αγώνα των ετών 1866 – 1869 ο Αναγνώστης Μάντακας ανακηρύχθηκε γενικός Αρχηγός Κυδωνίας. Αργότερα συνελήφθη από τους Τούρκους με την κατηγορία ότι σχεδίαζε νέα επανάσταση, αφέθηκε όμως ελεύθερος έπειτα από αντιδράσεις του κρητικού λαού. Μετά το πέρας της επαναστάσεως του 1878, εργάστηκε για τη διατήρηση των προνομίων που είχαν παραχωρηθεί στους συμπατριώτες του.

Όταν έμαθε ότι είχε φτάσει το βασιλικό ζεύγος στην Κρήτη, έσπευσε από τους Λάκκους στα Χανιά για να χαιρετίσει τη βασίλισσα και να εκφράσει την αφοσίωσή του στον Βασιλιά Γεώργιο Α΄, καθώς και τα αιτήματά του για την Ένωση. 

Μετά την καταστολή της επαναστάσεως μετέβη στην Αθήνα για να ζητήσει από τον Βασιλιά Γεώργιο Α΄ την άμεση επέμβασή του για την απελευθέρωση της Κρήτης. Το 1897 επέστρεψε στην Κρήτη μαζί με τον συνταγματάρχη Τιμολέοντα Βάσσο και τον πρίγκιπα Γεώργιο και εξελέγη βουλευτής και πρόεδρος στην πρώτη Κρητική Βουλή.

Ευτύχησε να δει την Ένωση της Κρήτης με τον κύριο κορμό της Ελλάδος και ύψωσε την σημαία της Ένωσης μαζί με τον άλλο παλαιό συμπολεμιστή του, Γενικό Αρχηγό Κυδωνίας Χατζημιχάλη Γιάνναρη, την 1η Δεκεμβρίου 1913 στην είσοδο του λιμανιού των Χανίων στο Φρούριο Φιρκά παρουσία του Βασιλέα Κωνσταντίνου, του Πρωθυπουργού Ελευθερίου Βενιζέλου**,** του Προέδρου της Βουλής των Ελλήνων Κωνσταντίνου Ζαβιτσιάνου, του Ναυάρχου Κουντουριώτη, επιζώντων καπεταναίων, καθώς και μεγάλου πλήθους επισήμων και απλών ανθρώπων. Εκείνη την ημέρα τιμήθηκε και από τον βασιλιά Κωνσταντίνο με τον Χρυσό Σταυρό του Σωτήρα.

Απεβίωσε το 1917 πλήρης ημερών σε ηλικία 98 χρόνων και ετάφη στη γενέτειρά του στην περιοχή Πυργιάλι των Λάκκων Κυδωνίας, ο οποίος ανακηρύχθηκε ιστορικός τόπος.

Το άγαλμα του Αναγνώστη Μάντακα από το 2011 βρίσκεται στην πλατεία Πατριάρχου Αθηναγόρα (Μητροπόλεως), στην οδό Χάληδων στα Χανιά.

## Προσωπική ζωή
Ήταν παντρεμένος με την Ευθαλία το γένος Νικολούδη εκ της ιστορικής οικογένειας των Λάκκων.

## Παραπομπές

## Εξωτερικοί σύνδεσμοι

* Ιστορικό ντοκουμέντο - Φιλμ: Η ένωση της Κρήτης με την Ελλάδα

Κατηγορία:Έλληνες επαναστάτες
Γάιος Μέμμιος (κυβερνήτης της Μακεδονίας)

Ο **Γάιος Μέμμιος**, λατινικά: Gaius Memmius (π. 140 π.Χ. – Δεκέμβριος 100 π.Χ.) ήταν Ρωμαίος πολιτικός. Δολοφονήθηκε από τον Γάιο Σερουίλιο Γλαυκία κατά τη διάρκεια των αναταραχών, που συγκλόνισαν τη Ρώμη κατά τη βίαιη εξέγερση και την καταστολή του Λεύκιου Απουλήιου Σατουρνίνου.

## Βιογραφία
Ο Γάιος Μέμμιος εξελέγη τριβούνος των πληβείων το 111 π.Χ., και έπαιξε καθοριστικό ρόλο στην επανέναρξη του Πολέμου του Ιουγούρθα, μετά την παράδοση του Ιουγούρθα το 111 π.Χ. Κατά τη διάρκεια της τριβουνίας του, κατηγόρησε τον ύπατο Λεύκιο Καλπούρνιο Βέστια, τον συγκλητικό Mάρκο Αιμίλιο Σκαύρο και άλλους αριστοκράτες ότι δέχονταν δωροδοκίες από τον βασιλιά Ιουγούρθα. Κάλεσε τον Ιουγούρθα να εμφανιστεί στη Ρώμη, και του υποσχέθηκε ασφαλή συμπεριφορά για να μπορέσει να ανακριθεί, αλλά όταν έφτασε ο Ιουγούρθας, ο Mέμμιος εμποδίστηκε να ανακρίνει τον βασιλιά από τον συνάδελφό του Γάιο Βαίβιο, τον οποίο ο Ιουγούρθας είχε δωροδωκήσει για να επιβάλει ο Βαίβιος βέτο. 

Ο Μέμμιος υπηρέτησε ως πραίτωρ κάπου μεταξύ 107 και 102 π.Χ.,  και ακολούθησε η ανθυπατεία της Μακεδονίας .  Στη συνέχεια, ο Mάρκος Αιμίλιος Σκαύρος άσκησε δίωξη στον Μέμμιο με την κατηγορία του εκβιασμού. Ο Μέμμιος κρίθηκε αθώος για όλες τις κατηγορίες. 

Το 100 π.Χ. ο Μέμμιος ήταν υποψήφιος για την υπατεία του επόμενου έτους (99 π.Χ.), αλλά σκοτώθηκε σε ταραχή την ημέρα των εκλογών, που υποκινήθηκε από τον αντίπαλό του τον πραίτορα Γάιο Σερουίλιο Γλαυκία. Εικάζεται ότι, κυρίως λόγω του Κικέρωνα που τον περιέγραφε ως ύπατ*ο ενδεδειγμένο (consul designatus)*,  ο Μέμμιος εξελέγη στην πραγματικότητα ύπατος στις διαταραγμένες εκλογές του 99 π.Χ., και σκοτώθηκε μετά την επιτυχή υποψηφιότητά του, που ανακοινώθηκε στη Ρωμαϊκή Αγορά (Forum). 

## Χαρακτήρας
Ο Σαλούστιος αναφέρεται στον Μέμmιο ως «άνθρωπο σκληρά εχθρικό προς τη δύναμη των ευγενών» , και δηλώνει ότι έδωσε ομιλίες μυκτηριζοντας τους *[[Πληβείοι|πληβείους]]*, προτρέποντάς τους να μην αποδεχτούν τη συμπεριφορά των ευγενών. Ο Σαλούστιος τον περιγράφει ως ρήτορα, αλλά ο Κικέρων είχε κακή γνώμη γι' αυτόν. 

## Αναφορές

## Πηγές
* Broughton, T. Robert S., *The Magistrates of the Roman Republic*, Vol I (1952)
* Broughton, T. Robert S., *The Magistrates of the Roman Republic*, Vol III (1986)

Κατηγορία:Ρωμαίοι πολιτικοί
Λεύκιος Καλπούρνιος Βέστια (ύπατος)

Ο **Λεύκιος Καλπούρνιος Βέστια**, λατινικά: *Lucius Calpurnius Bestia* ήταν Ρωμαίος συγκλητικός, τριβούνος των πληβείων το 121 π.Χ. και ύπατος το 111. 

## Βιογραφία
Έχοντας διοριστεί στη διοίκηση των επιχειρήσεων κατά του Ιουγούρθα, στην αρχή συνέχισε δυναμικά την εκστρατεία, αλλά σύντομα, έχοντας δωροδοκηθεί βαριά, συνήψε μία επαίσχυντη ειρήνη. Κατά την επιστροφή του στη Ρώμη, προσήχθη σε δίκη για τη συμπεριφορά του και καταδικάστηκε, παρά τις προσπάθειες του Mάρκου Αιμίλιου Σκαύρου, ο οποίος, αν και πρώην διάδοχός του πρέπει ήταν εξίσου ένοχος, ήταν ένας από τους δικαστές: από ότι φαίνεται ο Σκαύρος τον υπερασπίστηκε εξαιρετικά εύγλωττα κατά τη διάρκεια της διαδικασίας, αλλά στη συνέχεια τον καταδίκασε και τον ψήφισε. 

Μπορεί να είναι ο ίδιος άνθρωπος ή ο πατέρας του Βέστια που ενθάρρυνε τους Ιταλούς στην εξέγερσή τους, και πήγε στην εξορία (90), για να αποφύγει την τιμωρία σύμφωνα με το νόμο του Κόιντου Βάριου Σαβήρου, σύμφωνα με τον οποίο όσοι είχαν βοηθήσει κρυφά ή φανερά τους Ιταλούς συμμάχους κατά της Ρώμης, έπρεπε να οδηγηθούν σε δίκη.  Τόσο ο Κικέρων όσο και ο Σαλούστιος εκφράζουν υψηλή γνώμη για τις ικανότητες του Βέστια, αλλά η αγάπη του για τα χρήματα τον διέφθειρε. Αναφέρεται σε μία καρχηδονιακή επιγραφή ως ένας από μία τριμελή επιτροπή, ίσως μία γεωργική επιτροπή.  

Κόρη του ήταν η Καλπουρνία (π. 82 π.Χ.), σύζυγος του Πόπλιου Αντίστιου και μητέρα της Αντιστίας, της πρώτης συζύγου του Πομπήιου. Η Καλπουρνία αυτοκτόνησε το 82 π.Χ., μετά τον φόνο τού συζύγου της και το διαζύγιο τής κόρης της.  

## Σημειώσεις

## Αναφορές
* 

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 2ου αιώνα π.Χ.
Κόιντος Βάριος Σεβήρος

Ο **Κόιντος Βάριος Σεβήρος**, λατινικά: *Quintus Varius Severus* (από το 125 έως το 120 π.Χ., απεβ. μετά το 90 π.Χ.) ήταν πολιτικός στην ύστερη Ρωμαϊκή Δημοκρατία. Τον έλεγαν και **Υβρίδα** (δηλ. μεικτής καταγωγής), διότι η μητέρα του ήταν από την Ισπανία.  

Ο Κόιντος Βάριος Σεβήρος Υβρίδα καταγόταν από το Σούκρο (Sucro) της Ισπανίας (στην ανατολική Ιβηρική χερσόνησο, στο σύγχρονο δήμο Αλβαλάτ δε λα Ριβέρα, Albalat de la Ribera) και ήταν ο πρώτος συγκλητικός της Δημοκρατίας, που καταγόταν από την επαρχία της Ισπανίας. Το 90 π.Χ. εξελέγη ως τριβούνος. Έγραψε μία νομοθεσία, τη *[[lex Varia]]*, για να τιμωρήσει όλους όσους είχαν «βοηθήσει» αυτούς που άρπαξαν τα όπλα εναντίον του ρωμαϊκού λαού.  Στην πράξη αυτή χρησιμοποιήθηκε για τη δίωξη όσων είχαν υποστηρίξει τη χορήγηση τής υπηκοότητας των Συμμάχων (Socii).  Ως αποτέλεσμα, πολλοί διακεκριμένοι συγκλητικοί, μεταξύ των οποίων ο Γάιος Αυρήλιος Κόττα, στάλθηκαν στην εξορία.  Τον επόμενο χρόνο μετά την εφαρμογή του νόμου, ο ίδιος ο Βάριος καταδικάστηκε επίσης, με τον ίδιο νόμο που έγραψε. 

## Αναφορές

## Πρωτότυπα κείμενα
* Appian, Die Bürgerkriege, Buch 1,37
* Ασκόνιος 22
* Κικέρων, Βρούτος 304-305
* Βαλέριος Μάξιμος 8,6,4

## Λογοτεχνία
* Ernst Badian, «Quaestiones Variae», *Historia* **4** (1969), σσ. 447–491.
* Erich S. Gruen, "The Lex Varia", *Journal of Roman Studies*, **55** (1965), σελ. 59–73.
* Jochen Martin, *Die Popularen in der Geschichte der späten Republik* . Διατριβή, Freiburg i. Br. 1965.
* Lukas Thommen, *Das Volkstribunat der späten römischen Republik* . Στουτγάρδη, 1989.

Κατηγορία:Ρωμαίοι πολιτικοί
Δαμιανίδης

Το ελληνικό επώνυμο **Δαμιανίδης**, που ετυμολογικά σημαίνει «γιος του Δαμιανού», μπορεί να αναφέρεται σε κάποιο από τα παρακάτω πρόσωπα:

* Αλέξανδρος Δαμιανίδης (γενν. 1942), βουλευτής Σερρών επί 23 χρόνια και υφυπουργός Γεωργίας
* Άρης Δαμιανίδης (γενν. 1955), αμυντικός ποδοσφαιριστής
* Σταύρος Δαμιανίδης (1941-2001), Ελληνοαυστραλός μουσικός
* Χαράλαμπος («Μπάμπης») Δαμιανίδης (1938-2014), βουλευτής Ροδόπης
Κατάλογος Γαλαξιών και Σμηνών Γαλαξιών

Ο **Κατάλογος Γαλαξιών και Σμηνών Γαλαξιών** (αγγλ. *Catalogue of Galaxies and of Clusters of Galaxies*, συντομογρ. **CGCG**) είναι αστρονομικός κατάλογος που συντάχθηκε από τον Αμερικανό (ελβετικής και τσεχικής καταγωγής) αστρονόμο Φριτς Τσβίκι. Δημοσιεύθηκε σε 6 τόμους, παράλληλα με τη σύνταξή του, από το 1961 έως το 1968. Περιέχει 29.418 γαλαξίες και 9.134 σμήνη γαλαξιών. Βασίζεται, όπως και ο Γενικός Κατάλογος της Ουψάλα, σε φωτογραφίες που λήφθηκαν από την Ουράνια Επισκόπηση του Πάλομαρ (POSS). Ο κατάλογος του Τσβίκι εισήγαγε ένα ταξινομικό σύστημα για τα σμήνη γαλαξιών που τα κατατάσσει σε «συμπαγή», «μετρίως συμπαγή» (*medium compact*) και ανοικτά (*open*). Το σύστημα χρησιμοποιείται μέχρι σήμερα.

## Εικόνες

Αρχείο:I Zwicky 18a.jpg|Ο γαλαξίας I Zwicky 18
Αρχείο:Galaxy I Zwicky 32.jpeg|Ο γαλαξίας I Zwicky 32 στον αστερισμό Θηρευτικοί Κύνες
Αρχείο:One ring to rule them all.jpg|Ο δακτυλιοειδής γαλαξίας II Zwicky 28


## Παραπομπές


## Εξωτερικοί σύνδεσμοι
* Δωρεάν διαθέσιμοι οι 6 τόμοι του καταλόγου σε PDF από τη βιβλιοθήκη του Caltech

Γαλαξιων και Σμηνων Γαλαξιων
Γενικός Κατάλογος της Ουψάλα

[thumb|Ο [νάνος γαλαξίας UGC 1281]]
Ο **Γενικός Κατάλογος Γαλαξιών της [[Ουψάλα]]** (*Uppsala General Catalogue of Galaxies*, συντομογρ. **UGC**) είναι κατάλογος που περιέχει 12.921 γαλαξίες ορατούς από το βόρειο ημισφαίριο της Γης. Δημοσιεύθηκε για πρώτη φορά το 1973.

Ο κατάλογος περιέχει ουσιαστικά όλους τους γαλαξίες βορείως της αποκλίσεως −02°30′ που έχουν φαινόμενη διάμετρο μεγαλύτερη του 1,0 λεπτού της μοίρας ή φαινόμενο μέγεθος μικρότερο (δηλαδή φωτεινότερο) του 14,5. Η βασική πηγή του είναι οι φωτογραφίες που λήφθηκαν με το κυανό φίλτρο για την Ουράνια Επισκόπηση του Πάλομαρ (POSS). Επίσης περιλαμβάνει γαλαξίες μικρότερους του 1 λεπτού της μοίρας αλλά φωτεινότερους του μεγέθους 14,5 από τον Κατάλογο Γαλαξιών και Σμηνών Γαλαξιών (CGCG).

Ο κατάλογος περιλαμβάνει περιγραφές των γαλαξιών και της γειτονικής περιοχής του καθενός, καθώς και ταξινομήσεις τους σύμφωνα με τα συμβατικά ταξινομικά συστήματα. Περιλαμβάνονται επίσης οι γωνιακές φαινόμενες διάμετροι. Οι ταξινομήσεις και περιγραφές είναι τέτοιες ώστε να παρέχουν μια όσο το δυνατό πιστότερη απόδοση της εμφανίσεως των γαλαξιών στις φωτογραφίες του Πάλομαρ. Η ακρίβεια των συντεταγμένων που δίνονται είναι όση χρειάζεται για ταυτοποίηση. Ο κατάλογος συντάχθηκε από τον διδάκτορα της Αστρονομίας Πέτερ Νίλσον (1937-1998), ο οποίος είχε ήδη ασχοληθεί με την ιστορία της επιστήμης του και λίγα χρόνια αργότερα έγινε συγγραφέας, κυρίως μυθιστορημάτων επιστημονικής φαντασίας.

## Επέκταση
Υπάρχει μια επέκταση του Γενικού Καταλόγου Γαλαξιών της Ουψάλα με την ονομασία **Uppsala General Catalogue Addendum** και συντομογραφία **UGCA**.

## Δείτε επίσης
* Ουψάλα
* Αστεροσκοπείο της Ουψάλα

## Παραπομπές


## Εξωτερικοί σύνδεσμοι

* Ο Κατάλογος στη NASA

Γενικος Ουψαλ

Κατηγορία:Ουψάλα
Νέο Αννόβερο

thumb|New Hanover map
Το **Νέο Αννόβερο** (αγγλ. *New Hanover Island*, γερμ. *Neuhannover*), αποκαλούμενο και **Λαβονγκάι** (*Lavongai*) είναι μεγάλη ηφαιστειογενής νήσος στην Επαρχία Νέας Ιρλανδίας του κράτους Παπούα Νέα Γουινέα. Αποτελεί μέρος του Αρχιπελάγους του Μπίσμαρκ.

## Παραπομπές


Κατηγορία:Νησιά της Παπούα Νέας Γουινέας
Βαρβιλέρ

Το **Βαρβιλέρ** () είναι γαλλική κοινότητα στο νομό της Σομ, στη διοικητική περιοχή των Ω-ντε-Φρανς.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Σομ
Ρόμπερτ ΜακΚόλουμ

Ο **Ρόμπερτ Χάουαρντ Μακ Κόλουμ** (αγγλικά: **Robert Howard McCollum**) είναι Αμερικανός ηθοποιός φωνής,τηλεοπτικός παρουσιαστής και παραγωγός.
## Βιογραφία
Ο Μακ Κόλουμ γεννήθηκε στις 8 Σεμπτεμβρίου του 1971 στο Μπέντοβιλ του Αρκάνσας των Ηνωμένων Πολιτείων Αμερικής.

Ο Μακ Κόλουμ ήταν ημι-επιτυχημένος διευθυντής μάρκετινγκ για μία ομάδα μεγάλων επενδύσεων στο Ντάλλας μέχρι που έφυγε κι αποφάσισε να ασχοληθεί με την υποκριτική.

Ο Μακ Κόλουμ έγινε γνωστός δίνοντας την φωνή του σε σειρές άνιμε όπως Sengoku Basara,Garo:Crimson Moon,Attack on Titan, Kaze no stigma,Psycho Pass,Solo Leveling,Kaiju no8 κλπ.

Εκτός από την μεταγλώττιση το 2009 ήταν τηλεοπτικός παρουσιαστής για το Good Morning Texas.

## Αναφορές

# *Funimation announces 5th round of Attack on Titan Dub Cast*. (2014, March 14). Anime News Network http://www.animenewsnetwork.com/news/2014-03-14/funimation-announces-5th-round-of-attack-on-titan-dub-cast
# *Barakamon Anime’s English dub stars Robert McCollum, Alison Viktorin*. (2016, June 28). Anime News Network https://www.animenewsnetwork.com/news/2016-06-28/barakamon-anime-english-dub-stars-robert-mccollum-alison-viktorin/.103723
# *Funimation reveals English dub cast for Drifters Anime*. (2016, November 3). Anime News Network. https://www.animenewsnetwork.com/news/2016-11-03/funimation-reveals-english-dub-cast-for-drifters-anime/.108450
# *Funimation lists new Hetalia voice actors*. (2011, August 19). Anime News Network. https://www.animenewsnetwork.com/news/2011-08-19/funimation-lists-new-hetalia-voice-actors
# *SSSS.Gridman Anime’s English dub trailer, cast unveiled*. (2018, October 4). Anime News Network https://www.animenewsnetwork.com/news/2018-10-04/ssss.gridman-anime-english-dub-trailer-cast-unveiled/.137720
# *Funimation announces Psycho-Pass film’s theatrical dates*. (2016, February 5). Anime News Network https://www.animenewsnetwork.com/news/2016-02-05/funimation-announces-psycho-pass-film-theatrical-dates/.98390

## Εξωτερικοί σύνδεσμοι

* AnimeCons.com. (n.d.). *Robert McCollum | AnimeCons.com [https://animecons.com/guests/bio/3549/robert-mccollum]*
* IMDb. (n.d.). *Robert McCollum*. IMDb https://www.imdb.com/name/nm0566147/
* *Robert MCCOLLUM - Anime News Network*. (n.d.). 



Κατηγορία:Αμερικανοί ηθοποιοί φωνής
Κατηγορία:Αμερικανοί ηθοποιοί
Μάνιος Βαλέριος Μάξιμος Μεσάλλα

Ο **Mάνιος Βαλέριος Μάξιμος** *Μεσάλλα*, λατινικά: *Manius Valerius Maximus Messalla*  ήταν ύπατος το 263 π.Χ. με συνάδελφο στην υπατεία τον Mάνιο Οτακίλιο Κράσσο.  Ο Μεσάλλα υπηρέτησε ως τιμητής (censor) το 252 π.Χ. 

## Βιογραφία
Ήταν γιος του Mάρκου Βαλέριου Μάξιμου *Κορβίνου*, υπάτου το 289 π.Χ., και εγγονός του Mάρκου Βαλέριου Κόρβου. Με τον συνάδελφό του, Mάνιο Οτακίλιο Κράσσο, κέρδισε μία λαμπρή νίκη επί των Καρχηδονίων και των Συρακουσίων:  περισσότερες από εξήντα από τις πόλεις της Σικελίας αναγνώρισαν την κυριαρχία της Ρώμης, και οι ύπατοι συνήψαν μία συνθήκη ειρήνης με τον Ιέρωνα Β΄ των Συρακουσών.  Αυτή η αναγνώριση αποδείχθηκε εξίσου επωφελής τόσο για τις Συρακούσες, όσο και για τη Ρώμη. Του απονεμήθηκε να τελέσει θρίαμβος *De Paeneis et Rege Siculorum Hierone*. 

Η ανακούφισή του από τη Μεσσήνη (Messana) του έδωσε το παρωνύμιο Μεσάλλα, το οποίο παρέμεινε στην οικογένεια για σχεδόν 800 χρόνια. Για να τιμήσει τη νίκη του στη Σικελία, κανόνισε να ζωγραφιστεί εικονογραφικά στον τοίχο της *[[Curia Hostilia|Κουρίας του Οστίλιου]]* (Curia Hostilia), του πρώτου δείγματος τοιχογραφίας στη Ρώμη (ακόμη κρεμόταν εκεί δύο αιώνες αργότερα).  Λέγεται επίσης ότι έφερε το πρώτο ηλιακό ρολόι από την Κατάνη (Catana) στη Ρώμη, όπου ήταν στημένο σε μ;iα στήλη στhn Aγορά (Forum). 

Ο Μεσάλλας έγινε τιμητής (censor) το 252 π.Χ., όπου υποβάθμισε 400 από την τάξη των ιππέων σε θησαυροφύλακες (aerarii) για παραμέληση καθήκοντος.

## Αναφορές

### Πηγές
* Chisholm, Hugh, ed. (1911). "Messalla Corvinus: 2. Marcus Valerius Maximus". Encyclopædia Britannica. Vol. 18 (11th ed.). Cambridge University Press. p.&nbsp;189.
* Smith, William, ed. (1870). "Messalla (1)". Dictionary of Greek and Roman Biography and Mythology. Vol. 2. pp. 1049–50.

Κατηγορία:Αρχαίοι Ρωμαίοι στρατηγοί
Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Διεθνές Αυτοκινητοδρόμιο Νέλσον Πικέ

Το **Διεθνές Αυτοκινητοδρόμιο Νέλσον Πικέ** (Πορτογαλικά: **Autodromo Internacionale Nelson Piquet**), επίσης γνωστό ως Jacarepaguá από τη γειτονιά στην οποία βρισκόταν, και επίσης ως Autódromo Riocentro , ήταν μια πίστα μηχανοκίνητου αθλητισμού στο Ρίο ντε Τζανέιρο της Βραζιλίας. Άνοιξε τον Ιανουάριο του 1978, λίγες εβδομάδες πριν από το Γκραν Πρι της Βραζιλίας του 1978 , φιλοξένησε το Γκραν Πρι της Φόρμουλα 1 στη Βραζιλία σε δέκα περιπτώσεις και χρησιμοποιήθηκε επίσης για CART , αγώνες μοτοσικλετών και αγώνες αυτοκινήτων . Το 2012, κατεδαφίστηκε για να ανοίξει ο χώρος για να χρησιμοποιηθούν εγκαταστάσεις στους Θερινούς Ολυμπιακούς Αγώνες του 2016 .

Κατηγορία:Φόρμουλα 1
Λεύκιος Φούριος Κάμιλλος (ύπατος το 338 π.Χ.)

Ο **Λεύκιος Φούριος Κάμιλλος**, λατινικά: *Lucius Furius Camillus* ήταν Ρωμαίος πολιτικός και στρατηγός, που υπηρέτησε ως ύπατος της Ρωμαϊκής Δημοκρατίας το 338 π.Χ. και το 325 π.Χ.  

## Βιογραφία
Κατά τη διάρκεια της υπατείας του το 338 π.Χ., μαζί με τον Γάιο Μαίνιο, διοικούσε τις λεγεώνες της Ρώμης κατά τη Μάχη στο Πέδον, κατά την οποία ο Κάμιλλος συγκέντρωσε δυνάμεις από τις πόλεις Tίβουρ και Πραινέστη. Στη συνέχεια, ο Μαίνιος και αυτός βραβεύτηκαν με θρίαμβο και έφιππους ανδριάντες στη Ρωμαϊκή Αγορά.  Κατά τη διάρκεια της δεύτερης υπατείας του το 325 π.Χ., του ανατέθηκε το καθήκον να αντιμετωπίσει τους Σαμνίτες ως μέρος του Β' Σαμνιτικού Πολέμου. Ωστόσο, αρρώστησε και αναγκάστηκε να εγκαταλείψει τη διοίκηση, με αποτέλεσμα τον διορισμό του Λεύκιου Παπύριου Κούρσορα ως δικτάτορα. 

## Αναφορές

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 4ου αιώνα π.Χ.
Λεύκιος Παπίριος Κούρσωρ

Ο **Λεύκιος Παπίριος Κούρσωρ**, λατινικά: *Lucius Papirius Cursor* (π. 365–μετά το 310 π.Χ.) [i] ήταν διάσημος πολιτικός και στρατηγός της πρώιμης Ρωμαϊκής Δημοκρατίας, ο οποίος ήταν πέντε φορές ύπατος, τρεις φορές διοικητής ιππικού (magister equitum) και δύο φορές δικτάτορας. Ήταν ο σημαντικότερος Ρωμαίος διοικητής κατά τη διάρκεια του Β' Σαμνιτικού Πολέμου (327–304 π.Χ.), κατά τον οποίο έλαβε τρεις θριάμβους.

Ήταν μέλος του πατρικίου γένους των Παπιρίων της αρχαίας Ρώμης. Η αυστηρότητα του Κούρσορ ήταν παροιμιώδης. ήταν ένας άνθρωπος με τεράστια σωματική δύναμη, ενώ η γενναιότητά του ήταν αδιαμφισβήτητη. Του δόθηκε το επίθετο (cognomen) Κούρσορ  από την ταχύτητα των ποδιών του. 

Τα περισσότερα από όσα είναι γνωστά για τη ζωή του Κούρσορα προέρχονται από τη μνημειώδη *Ιστορία της Ρώμης,* που γράφτηκε από τον Λίβιο κατά τη διάρκεια της βασιλείας του Αυγούστου. Ο Λίβιος απεικόνισε τον Κούρσορα ως έναν αήττητο ήρωα, ο οποίος εκδικήθηκε την ταπείνωση των Καυδιανών δικράνων το 321 π.Χ., όταν ο ρωμαϊκός στρατός έπρεπε να περάσει κάτω από τον ζυγό. Σε μία περίφημη παρέκβαση, έγραψε μάλιστα ότι αν ο Μέγας Αλέξανδρος στρέψει τον στρατό του εναντίον της Ρώμης, θα είχε συναντήσει το ταίρι του με τον Κούρσορα. Με αυτή την αφήγηση, ο Λίβιος συμμετείχε στη ρωμαϊκή προπαγάνδα που χορηγούσε ο Αύγουστος, η οποία εξιδανικεύει αρκετές μορφές του πρώτου μέρους της Δημοκρατίας. Ως αποτέλεσμα, είναι δύσκολο να διαχωριστεί η ζωή του από τη μυθοπλασία, που επεξεργάστηκαν μεταγενέστεροι Ρωμαίοι συγγραφείς.

## Παραπομπές


## Εξωτερικοί σύνδεσμοι
* 

Κατηγορία:Αρχαίοι Ρωμαίοι στρατηγοί
Κατηγορία:Ρωμαίοι δικτάτορες
Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 4ου αιώνα π.Χ.
VisionQuest

Το ***VisionQuest*** επερχόμενη Αμερικανική τηλεοπτική μίνι σειρά που δημιουργήθηκε από τον Τέρι Ματάλας για τη συνδρομητική υπηρεσία Disney+, βασισμένη στον χαρακτήρα Vision των Marvel Comics. Αναμένεται να αποτελεί spin-off της μίνι σειράς *[[WandaVision]]* (2021) και τη 18η τηλεοπτική σειρά του Κινηματογραφικού Σύμπαντος της Marvel (MCU) σε παραγωγή από τη Marvel Studios μέσω της ετικέτας Marvel Television, αποτελώντας μια συνοχή με τις ταινίες του franchise και spin-off της σειράς *[[WandaVision]]* (2021). Ο Ματάλας είναι ο υπεύθυνος της σειράς και σκηνοθέτης.

Ο Πολ Μπέτανι επαναλαμβάνει τον ρόλο του ως Vision από προηγούμενα μέσα του MCU, πρωταγωνιστώντας μαζί με τους Τζέιμς Σπέιντερ, Τοντ Στάσγουικ, Ρούριντ Μολίκα, Τίνια Μίλερ, Έμιλι Χάμσαϊρ, Όρλα Μπρέιντι, Χένρι Λιούις, Τζόναθαν Σέιερ και Τζέιμς Ντ'Άρσι. Η ανάπτυξη μιας σειράς επικεντρωμένης στον Vision ξεκίνησε τον Οκτώβριο του 2022. Η Τζακ Σέιφερ αρχικά ήταν η βασική σεναριογράφος για να αναπτύξει τη σειρά ως spin-off της σειράς του MCU στην οποία συμμετείχε, *WandaVision*, αλλά τον Μάιο του 2024 είχε αποχωρήσει από το πρότζεκτ. Εκείνη την περίοδο, ο Ματάλας ξεκίνησε να αναπτύσσει τη σειρά από την αρχή και η συμμετοχή του Μπέτανι επιβεβαιώθηκε. Τα γυρίσματα ξεκίνησαν τον Μάρτιο του 2025 στα Pinewood Studios στο Λονδίνο και ολοκληρώθηκαν τον Ιούλιο. 

Η σειρά *VisionQuest* είναι προγραμματισμένη να κάνει πρεμιέρα στο Disney+ στα τέλη του 2026, αποτελούμενη από οχτώ επεισόδια, ως μέρος της Φάσης Έξι του MCU.

## Παραπομπές


## Εξωτερικοί σύνδεσμοι

* 

Κατηγορία:Αμερικανικές τηλεοπτικές σειρές
Κατηγορία:Αγγλόφωνες τηλεοπτικές εκπομπές
Κατηγορία:Τηλεοπτικές σειρές του Disney+
Κατηγορία:Τηλεοπτικές σειρές της Έκτης Φάσης του Κινηματογραφικού Σύμπαντος της Marvel
Κατηγορία:Αμερικανικές δραματικές τηλεοπτικές σειρές
Κατηγορία:WandaVision
Κατηγορία:Τηλεοπτικά spin-off
Μάνιος Οτακίλιος Κράσσος

Ο **Μάνιος Οτακίλιος Κράσσος**, λατινικά: *Manius Otacilius Crassus* ήταν Ρωμαίος πολιτικός και στρατηγός Σαμνιτικής καταγωγής, που υπηρέτησε κατά τη μέση εποχή της Ρωμαϊκής Δημοκρατίας.  

## Βιογραφία
Ήταν ένας από τους δύο υπάτους του 263 π.Χ., υπηρετώντας με τον Mάνιο Βαλέριο Μάξιμο *Κορβίνο Μεσάλλα*. Κατά τη διάρκεια της υπατείας τους πολέμησαν στον Α΄ Καρχηδονιακό Πόλεμο στη Σικελία.  Η πρώτη τους εκστρατεία ήταν κατά των Συρακουσών. Ο Ιέρων Β΄ των Συρακουσών διαπραγματεύτηκε όρους (καταβολή αποζημίωσης, υποστήριξη της πολεμικής προσπάθειας της Ρώμης κατά της Καρχηδόνας, αλλά παραμένοντας ανεξάρτητος).  Στη συνέχεια βάδισαν εναντίον των Καρχηδονίων, λαμβάνοντας την παράδοση αρκετών ελληνικών κοινοτήτων, που προηγουμένως ήταν ευθυγραμμισμένες με την Καρχηδόνα. Διετέλεσε ύπατος για δεύτερη φορά το 246 π.Χ., υπηρετώντας με τον Μάρκο Φάβιο Λικίνο.

## Δείτε επίσης
* γένος Οτακιλίων
* Α΄ Καρχηδονιακός Πόλεμος
* Ιέρων Β΄ των Συρακουσών

## Αναφορές

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Μπρονίσουαφ Πιετρασέβιτς

Ο **Μπρονίσουαφ Πιετρασέβιτς** (, 16 Μαρτίου 1922 - 4 Φεβρουαρίου 1944), γνωστός με τα ψευδώνυμα **Λοτ**, **Ρις** και **Μπρόνεκ**, ήταν Πολωνός αντιστασιακός που έδρασε στον Β΄ Παγκόσμιο Πόλεμο. Ήταν μέλος του Πολωνικού Εσωτερικού Στρατού (*Armia Krajowa, ΑΚ*), επικεφαλής της επιχείρησης εκτέλεσης του Αυστριακού πολιτικού της Ναζιστικής Γερμανίας, Φραντς Κούτσερα, ηγέτη των SS και της Αστυνομίας (SSPF) στην κατεχόμενη Βαρσοβία. Αν και η επιχείρηση στέφθηκε με επιτυχία, εντούτοις ο Πιετρασέβιτς τραυματίστηκε βαριά και ακολούθως μεταφέρθηκε σε νοσοκομείο της πόλης, όπου και υπέκυψε.

## Βιογραφία
Ο Πιετρασέβιτς γεννήθηκε το 1922 στον οικισμό Ντουνιλαβίτσι (πολωνικά: *Duniłowicz*) της σημερινής Λευκορωσίας, ο οποίος εκείνη την περίοδο αποτελούσε έδαφος της Πολωνίας. Νήπιο ακόμη, εγκαταστάθηκε οικογενειακώς στη Βαρσοβία.
[αριστερά|μικρογραφία|203x203εσ|Ο τάφος του Πιετρασέβιτς στο [Στρατιωτικό Κοιμητήριο Ποβόνσκι της Βαρσοβίας.]]
Κατά τη διάρκεια του Β΄ Παγκοσμίου Πολέμου και της γερμανικής κατοχής στην Πολωνία, εντάχθηκε στις αντιστασιακές δυνάμεις και συγκεκριμένα στον Εγχώριο Στρατό ή AK με το ψευδώνυμο Λοτ. Ως μέλος της συγκεκριμένης οργάνωσης, συμμετείχε σε επιχειρήσεις που στόχευαν στην εξόντωση Γερμανών Ναζιστών στρατιωτικών και αξιωματούχων που δρούσαν στη Βαρσοβία. Το όλο εγχείρημα έφερε την κωδική ονομασία Επιχείρηση «Κεφαλές». Στις 7 Σεπτεμβρίου του 1943, ο Πιετρασέβιτς έλαβε μέρος στην εκτέλεση του Γερμανού αξιωματικού Φραντς Μπιουρκλ, ο οποίος ήταν μέλος των SS και διαβόητος δεσμοφύλακας των φυλακών Πάβιακ της Βαρσοβίας. Λίγους μήνες αργότερα, τέθηκε επικεφαλής της ομάδας που ανέλαβε την εκτέλεση του Αυστριακού πολιτικού Φραντς Κούτσερα, ο οποίος υπηρετούσε ως επικεφαλής των SS και της Αστυνομίας (SSPF) στη Βαρσοβία.

## Επιχείρηση Κούτσερα
Στο πλαίσιο της επιχείρησης, ο Πιετρασέβιτς ηγήθηκε δωδεκαμελούς ομάδας. Έπειτα από δύο απόπειρες που ματαιώθηκαν, προγραμματίστηκε μια τρίτη, η οποία πραγματοποιήθηκε την 1η Φεβρουαρίου του 1944, τη στιγμή που ο Κούτσερα αποχωρούσε με υπηρεσιακό όχημα από το αρχηγείο των SS στο κέντρο της Βαρσοβίας. Η ενέδρα υπήρξε επιτυχημένη και οδήγησε στον θάνατο του Κούτσερα και του οδηγού του. Ωστόσο, στη συνέχεια οι Πολωνοί αντιστασιακοί ενεπλάκησαν σε ανταλλαγή πυροβολισμών με παρακείμενους Γερμανούς στρατιώτες, οι οποίοι προέβησαν στην καταδίωξή τους. Αποτέλεσμα της καταδίωξης ήταν ο θάνατος δύο ανταρτών και οι βαρύτατοι τραυματισμοί του Πιετρασέβιτς και ενός ακόμη μέλος της ομάδας του. Αμφότεροι διακομίστηκαν μυστικά σε νοσοκομείο της πόλης όπου εν τέλει υπέκυψαν στα τραύματά τους. Όσον αφορά τον Πιετρασέβιτς απεβίωσε στις 4 Φεβρουαρίου.

## Παραπομπές


## Βιβλιογραφία
* Ντέιβις, Νόρμαν (2004) [2003]. *Rising '44. The Battle for Warsaw*. Pan Macmillan.
* Kopf, Stanisław· Bałuk, Stefan (1999). *Armia Krajowa. kronika fotograficzna*. Wydawn. ARS Print Production.

Κατηγορία:Αξιωματικοί του Πολωνικού Εσωτερικού Στρατού
Κατηγορία:Πολωνοί αντιστασιακοί στο Β΄ Παγκόσμιο Πόλεμο
Κατηγορία:Αποδέκτες του Αργυρού Σταυρού του Τάγματος Στρατιωτικής Αξίας της Πολωνίας
Κατηγορία:Ενταφιασμοί στο Στρατιωτικό Κοιμητήριο Ποβόνσκι
Ετρεζύστ

Το **Ετρεζύστ** (, ) είναι γαλλική κοινότητα στο νομό της Σομ, στη διοικητική περιοχή των Ω-ντε-Φρανς.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Σομ
Βίλα Εστορίλ

Η **Βίλα Εστορίλ** (πορτογ. *Vila Estoril*) είναι κωμόπολη της Ανγκόλας, που βρίσκεται στην Επαρχία Λουάντα και έχει ενσωματωθεί πλέον στη μεγσλούπολη της Λουάντα, την πρωτεύουσα και μεγαλύτερη πόλη της Ανγκόλας. Βρίσκεται νοτιοανατολικά και κοντά σχετικώς στο μεγάλο διεθνές Αεροδρόμιο Κουάτρου ντε Φεβερέιρου της Λουάντα. Στην αντίθετη πλευρά του αεροδρομίου βρίσκεται η θάλασσα και το κέντρο με την παλαιά πόλη της Λουάντα. Η Βίλα Εστορίλ απέχει περίπου οκτώ χιλιόμετρα σε ευθεία γραμμή από το κέντρο της Λουάντα.

## Παραπομπές


Βιλα Εστοριλ
Μουσούλο

Το **Μουσούλο** (πορτογ. *Ilha do Mussulo*) είναι χερσόνησος, κωμόπολη και κοινότητα της Ανγκόλας, που βρίσκεται στην Επαρχία Λουάντα, απέναντι από τη μεγσλούπολη της Λουάντα, την πρωτεύουσα και μεγαλύτερη πόλη της Ανγκόλας. Η κωμόπολη έχει πληθυσμό 7.798 κατοίκους σύμφωνα με την απογραφή του 2014. Η χερσόνησος είναι στην ουσία μια μακρόστενη γλώσσα μήκους περίπου 30 χιλιομέτρων, που δημιουργήθηκε από ιζήματα του Ποταμού Κουάνζα και χωρίζεται από την πρωτεύουσα από τον ομώνυμο κόλπο. Η κοινότητα ανήκει στον Δήμο Μπέλας.

## Παραπομπές


Κατηγορία:Οικισμοί στην Επαρχία Λουάντα
Κατηγορία:Χερσόνησοι της Αφρικής
Χότζι για Χέντα

Το **Χότζι για Χέντα** (πορτογ. *Hoji Ya Henda*) είναι κωμόπολη της Ανγκόλας, που βρίσκεται στην Επαρχία Λουάντα.

## Παραπομπές


Χοτζι για Χεντα
Μπάρα ντου Κουάνζα

Το **Μπάρα ντου Κουάνζα** (πορτογαλ. *Barra do Cuanza*) είναι παραθαλάσσια κωμόπολη και κοινότητα της Ανγκόλας, που υπάγεται στην Επαρχία Λουάντα. Ο πληθυσμός της έφθανε τους 5.779 κατοίκους σύμφωνα με την απογραφή του 2014, ενώ η έκταση της κοινότητας είναι 382 τετραγωνικά χιλιόμετρα. Το Μπάρα ντου Κουάνζα βρίσκεται δίπλα στο στόμιο (δεξιά όχθη) του μακρύτερου ποταμού της Ανγκόλας, του Κουάνζα, από όπου προέρχεται και η ονομασία του, και απέχει 55 χιλιόμετρα περίπου νότια από το κέντρο της πρωτεύουσας και μεγαλύτερης πόλεως της Ανγκόλα, της Λουάντα. Σήμερα είναι τουριστικώς ανεπτυγμένη, καθώς διαθέτει γήπεδο του γκολφ με λιμνούλες.

## Παραπομπές


Μπαρα ντου Κουανζα
Μούσιμα

Το **Μούσιμα** (πορτογαλ. *Muxima*) είναι κωμόπολη και κοινότητα της Ανγκόλας, που βρίσκεται στην Επαρχία Λουάντα (και από το 2024 στη νέα Επαρχία Ικόλο ι Μπένγκο), κοντά στη μεγαλύτερη πόλη και πρωτεύουσα της Ανγκόλας, τη Λουάντα και υπαγόμενη στον Δήμο Κισάμα. Η κωμόπολη είναι κτισμένη δίπλα στον μακρύτερο ποταμό της Ανγκόλας, τον Κουάνζα, και οι Πορτογάλοι, που την κατέλαβαν το 1589, έκτισαν ένα φρούριο λόγω της στρατηγικής τοποθεσίας το 1599. Η λέξη *muxima* σημαίνει «καρδιά» στη γλώσσα κιμπούντου.

## Ο ναός της Παναγίας
Ο Ναός της Παναγίας της Αμώμου συλλήψεως (πορτογαλ. *Nossa Senhora da Conceição*), γνωστότερος απλώς ως «Παναγία του Μουσίμα» (*Nossa Senhora da Muxima*), ιδρύθηκε και κτίσθηκε το 1599, μαζί με το φορύριο, από τους πρώτους Πορτογάλους που έφθασαν στην περιοχή.

Μετά από μια υποτιθέμενη εμφάνιση της Παναγίας στη Μουσίμα το έτος 1833, ο ναός έγινε και παραμένει δημοφιλής τόπος προσκυνήματος σε όλη τη χώρα, και οι προσκυνητές μπορούν να υπερβούν το 1 εκατομμύριο σε ένα έτος. Κατά τη διάρκεια μιας Λειτουργίας τον Οκτώβριο του 2013 μια πράξη βανδαλισμού προκάλεσε επανορθώσιμες ζημιές.

## Παραπομπές


Μουσιμα
KHangMan

Το **KHangMan** είναι ένα εκπαιδευτικό παιχνίδι υπολογιστή σχεδιασμένο για μικρά παιδιά με βάση το κλασικό παιχνίδι της κρεμάλας. Είναι μέρος της συλλογής λογισμικών του KDE, συγκεκριμένα του πακέτου kdeedu για την εκπαίδευση και είναι διαθέσιμο σε πάνω από 30 γλώσσες. 

Η εφαρμογή περιλαμβάνει λέξεις από 18 κατηγορίες που περιλαμβάνουν τα αθλήματα, το διάστημα, τα επαγγέλματα, τις εφευρέσεις, τα ζώα, τους υπολογιστές, κ.ά. Έχει τέσσερα θέματα φόντου (θαλασσινό, χειμωνιάτικο, μέλισσας και ερήμου) . Ο παίκτης επιλέγει μία από τις κατηγορίες και μετά δοκιμάζει τα γράμματα ένα προς ένα μέχρι να καταλάβει την λέξη της κατηγορίας που έχει οριστεί. Μετά από δέκα εσφαλμένες μαντεψιές, ο παίκτης χάνει και η λέξη αποκαλύπτεται. Για κάθε λέξη μπορεί να δοθεί μία υπόδειξη αν το ζητήσει ο παίχτης.

Το πρόγραμμα είναι διαθέσιμο για λειτουργικά συστήματα Linux και Windows.

## Παραπομπές

Κατηγορία:Λογισμικό KDE
Κατηγορία:Ελεύθερο εκπαιδευτικό λογισμικό
Τζέιμισον Πράις

Ο **Τζείμεσον Κέντ Πράις** (αγγλικά:**Jamieson Kent Price**) είναι Αμερικανός ηθοποιός φωνής.

## Βιογραφία
Ο Πράις γεννήθηκε στις 28 Απριλίου του 1961 στο Γουέστ Πάλμ Μπιτς της Φλόριντα. Από νεαρή ηλικία έδειξε ενδιαφέρον για την υποκριτική. Στην εφηβεία ασχολήθηκε με τις θεατρικές παραστάσεις.

Στο λύκειο έλαβε μέρος σε διαγωνισμούς φωνής κι αναδείχθηκε Πολίτης της Βιρτζίνια.Στα τέλη της δεκαετίας του ενενήντα αποφοίτησε με μεταπτυχιακό.

Μπήκε στον χώρο της μεταγλώττισης γνωρίζοντας την επίσης ηθοποιό φωνής Ντόροθυ Φαν. 

Έγινε γνωστός μέσα από τηλεοπτικές σειρές άνιμε όπως Digimon Frontier, Saint Seiya: The Lost Canvas,Fate Zero,Mobile Suit Gundam:Iron Blood Orphans.

Έγινε γνωστός μέσα από τα βιντεοπαιχνίδια Nier,Power rangers Megaforce,Fire Emblem Heroes,Catherine:Full Body, Shin Megami Tensei III:Nocturne HD Remaster.

Εκτός από την μεταγλώττιση και την υποκριτική, είναι θεατρικός τεχνικός και την ασχολείται με τις χορογραφίες μάχης.

## Προσωπική ζωή
Στις 31 Δεκεμβρίου του 1993 ο Πράις παντρεύτηκε με την σύντροφο του, την Μπέθανυ η οποία είναι σκηνοθέτης, προπονητής σκηνών και οντισιόν και εκπαιδεύτρια υποκριτικής.

Έχουν τρία παιδιά,τον Νταίν,την Σύνθια και την Μέγκαν. Ο Νταίν ασχολείται με την μουσική και την υποκριτική. Η Σύνθια ασχολείται με την υποκριτική και τον χορό.

## Αναφορές

# *Jamieson K. Price | CrystalAcids.com*. (n.d.).  https://www.crystalacids.com/database/person/3498/jamieson-k-price/
# Haas, P. (2013, September 1). Double Fine’s Broken Age cast includes Jack Black, Jennifer Hale. *CINEMABLEND [https://www.cinemablend.com/games/Double-Fine-Broken-Age-Cast-Includes-Jack-Black-Jennifer-Hale-58761.html]*
# Valentine, R. (2016, March 30). *Bravely Second’s Voice Cast Is Full Of Shining Stars*. App Trigger.  https://web.archive.org/web/20230405215313/https://apptrigger.com/2016/03/30/bravely-seconds-voice-cast-is-full-of-shining-stars/
# Twinfinite. (2017, May 22). *Here are the Voice Actors of Fire Emblem Echoes’ Cast*. https://twinfinite.net/gallery/fire-emblem-echoes-voice-cast/
# Romano, S. (2024, February 7). *Final Fantasy VII Rebirth details new characters, Folios, synergy abilities, regions, transportation, navigation, world intel, and minigames - Gematsu [https://www.gematsu.com/2024/02/final-fantasy-vii-rebirth-details-new-characters-folios-synergy-abilities-regions-transportation-navigation-world-intel-and-minigames]*

## Εξωτερικοί σύνδεσμοι

* IMDb. (n.d.). *Jamieson Price [https://www.imdb.com/name/nm0528936/]*
* *Home | JamiesonkPrice*. (n.d.). https://www.jamiesonkprice.com/
* *Jamieson K. PRICE - Anime News Network*. (n.d.). https://www.animenewsnetwork.com/encyclopedia/people.php?id=60102

Κατηγορία:Αμερικανοί ηθοποιοί φωνής
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κυκλαδίτικη κουζίνα

Η **Κυκλαδίτικη κουζίνα** είναι τοπική κουζίνα που συναντάται στα νησιά των Κυκλάδων. Είναι ένα σύνολο από παραδοσιακές συνταγές που διαδίδονται από γενιά σε γενιά, με πολύ έντονο Μεσογειακό χαρακτήρα. Όσπρια, κρέας, φρέσκα λαχανικά συνδυασμένα με παρθένο ελαιόλαδο, μπαχαρικά και βότανα είναι μερικά από τα βασικά υλικά που χρησιμοποιούνται στα Κυκλαδίτικα πιάτα. Χαρακτηριστικά πιάτα Κυκλαδίτικης γαστρονομίας αποτελούν η λαδένια από το νησί της Κιμώλου, το μαστέλο από το νησί της Σίφνου και οι τοματοκεφτέδες από το νησί της Σαντορίνης. Τα νησιά διαθέτουν επίσης ζαχαροπλαστική παράδοση με χαρακτηριστικά εδέσματα τα αμυγδαλωτά όπου συναντώνται σε διάφορα νησιά, τα λουκούμια για τα οποία φημίζεται η Σύρος αλλά και η Λωλή παραδοσιακή κολοκυθόπιτα από το νησί της Σίφνου.

## Σιφνέικη Κουζίνα
Η Σιφνέικη κουζίνα είναι η τοπική κουζίνα της Σίφνου, γενέτειρας του μεγάλου αρχιμάγειρα Νικόλαου Τσελεμεντέ. Μερικά από τα πιάτα της κουζίνας αυτής αποτελούν τα παρακάτω:

* Μαστέλο, αρνί ή νεαρό κατσικάκι που ψήνεται μέσα σε κρασί αρωματισμένο με αρκετό άνηθο
* Ρεβυθάδα, ρεβύθια που ψήνονται παραδοσιακά σε ξυλόφουρνο, με αρκετό κρεμμύδι και αλατοπίπερο
* Ρεβυθοκεφτέδες, κεφτέδες φτιαγμένοι από ρεβύθια, πατάτα, κρεμμύδι και άφθονα μπαχαρικά και βότανα
* Λωλή, παραδοσιακή κολοκυθόπιτα φτιαγμένη από κολοκύθα, σιμιγδάλι, αλεύρι και αρωματικά
* Μελόπιτα, παραδοσιακή πίτα που θυμίζει τσίζκεϊκ, από αυγά, ανθότυρο και μέλι
* Αμυγδαλωτά
* Κουλούρια γλυκάνισου, στρογγυλά τραγανά κουλούρια αρωματισμένα με γλυκάνισο και σησάμι 

## Κιμωλιάτικη Κουζίνα
Η Κιμωλιάτικη κουζίνα είναι η τοπική κουζίνα της Κιμώλου. Μερικά από τα πιάτα της κουζίνας είναι:

* Λαδένια, τραγανή ζύμη περιχυμένη με ντομάτα, κρεμμύδι, αρωματικά και ελαιόλαδο (ορισμένες φορές προστίθεται και τυρί) 

## Φεστιβάλ γαστρονομίας "Νικόλαος Τσελεμεντές"
Κάθε χρόνο διοργανώνεται φεστιβάλ **Κυκλαδίτικης γαστρονομίας** στο νησί της **Σίφνου**, αφιερωμένο στον μεγάλο αρχιμάγειρα του 20ου αιώνα Νικόλαο Τσελεμεντέ όπου καταγόταν από το χωριό Εξάμπελα του νησιού. Η διεξαγωγή του φεστιβάλ γίνεται αμέσως μετά την καλοκαιρινή σεζόν του νησιού, δηλαδή μέσα στον Σεπτέμβριο.

## Παραπομπές

# "e-sifnos" Φεστιβάλ Κυκλαδίτικης γαστρονομίας "Νικόλαος Τσελεμεντές"
Φρεν-Τιγιολουά

Το **Φρεν-Τιγιολουά** () είναι γαλλική κοινότητα στο νομό της Σομ, στη διοικητική περιοχή των Ω-ντε-Φρανς.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Σομ
Δημητριάς Βακτριανής

Η **Δημητριάς** ήταν μια αρχαία ελληνική αποικία στην κεντρική Ασία.

Βρισκόταν στις όχθες του ποταμού Ώξου και στα σύνορα της Βακτριανής με την Σογδιανή. Η πόλη ιδρύθηκε από τον **[[Δημήτριος Α΄ ο Ανίκητος|Δημήτριο Ά]]** της Βακτριανής , πάνω στην πόλη **Αντιόχεια** , πιθανόν την πόλη Antiochia Tharmata του Πευτιγγεριανού χάρτη. Προφανώς η Αντιόχεια αυτή να ήταν ίδρυμα των δύο πρώτων Σελευκιδών ηγεμόνων είτε του **[[Σέλευκος Α΄ Νικάτωρ|Σελεύκου Νικάτορος]]** είτε του **[[Αντίοχος Α΄ Σωτήρ|Αντιόχου Σωτήρος]]**, άνθρωποι οι οποίοι ανέπτυξαν σπουδαία δραστηριότητα στις *άνω σατραπείες*, πάνω στην παλαιότερη **Θέρμη** του **[[Αλέξανδρος ο Μέγας|Μεγάλου Αλεξάνδρου]]**. 

Στην θέση των τριών αυτών διαδοχικών ελληνιστικών πόλεων είναι η σημερινή Θέρμις του Ουζμπεκιστάν. 

## Παραπομπές


## Πηγές
* Ιστορία του Ελληνικού Έθνους, ελληνιστικοί χρόνοι, τόμος Ε'. 
* The Hellenistic settlements in the East from Armenia and Mesopotamia to Bactria and India του Getzel M. Cohen. 

Κατηγορία:Αρχαίες πόλεις της Περσίας
Σύλληψη του Εκρέμ Ιμάμογλου

Στις 19 Μαρτίου 2025, ο δήμαρχος της Κωνσταντινούπολης, Εκρέμ Ιμάμογλου, από το Ρεπουμπλικανικό Λαϊκό Κόμμα συνελήφθη από την τουρκική αστυνομία φερόμενος για διαφθορά, εκβιασμό, δωροδοκία, ξέπλυμα μαύρου χρήματος και υποστήριξη της τρομοκρατίας, ιδιαίτερα του PKK. Η σύλληψή του, μαζί με αυτή περισσότερων από 100 άλλων ατόμων, προκάλεσε εκτεταμένες διαμαρτυρίες και διαδηλώσεις.

## Παρασκήνιο
Από τον Νοέμβριο του 2024, οι ενέργειες του AKP κατά των εκπροσώπων της αντιπολίτευσης εντάθηκαν. Στις 18 Μαρτίου 2025, το Πανεπιστήμιο της Κωνσταντινούπολης ακύρωσε το πτυχίο του Ιμάμογλου, επικαλούμενο παρατυπίες. Καθώς οι υποψήφιοι για την προεδρία της Τουρκίας πρέπει να είναι κάτοχοι πανεπιστημιακού πτυχίου, αυτό ουσιαστικά θα τον εμπόδιζε από το να είναι υποψήφιος για πρόεδρος. Η απόφαση ελήφθη λίγες μέρες πριν το κόμμα της αντιπολίτευσης ορίστηκε να τον προτείνει για υποψήφιο.

## Αντιδράσεις

Η σύλληψη του Εκρέμ Ιμάμογλου στις 19 Μαρτίου 2025 οδήγησε σε σημαντικές διακυμάνσεις στην τουρκική οικονομία. Η εξέλιξη αυτή ερμηνεύτηκε από τις αγορές ως αύξηση της πολιτικής αστάθειας. Η τουρκική λίρα έχασε έως και 14,5% της αξίας της έναντι του δολαρίου. Ο δείκτης BIST 100 υποχώρησε κατά 8,72%, υποχωρώντας από το επίπεδο κλεισίματος της προηγούμενης ημέρας των 10.802 μονάδων στις 9.860 μονάδες. Το κρατικό ομόλογο της Τουρκίας λήξης 2045 σε δολάρια έχασε 1.6 λεπτά σε αξία, υποχωρώντας στα 80.9 λεπτά. Ως απάντηση στην απώλεια αξίας, η κεντρική τράπεζα πούλησε σχεδόν 10 δισεκατομμύρια δολάρια σε ξένο νόμισμα. 

Μετά την κράτηση του Ιμάμογλου και κατά τη διάρκεια των διαδηλώσεων που ακολούθησαν, το Γραφείο του Κυβερνήτη της Κωνσταντινούπολης απαγόρευσε όλες τις δημόσιες συγκεντρώσεις και διαδηλώσεις σε όλη την πόλη για τέσσερεις ημέρες. Το γραφείο έκλεισε επίσης μεγάλους δρόμους και σιδηροδρομικά δίκτυα που βρίσκονται στο κέντρο της Κωνσταντινούπολης. Η πρόσβαση σε διάφορες πλατφόρμες κοινωνικών μέσων, συμπεριλαμβανομένων των X, YouTube, Instagram και TikTok ήταν περιορισμένη.

Εκατοντάδες διαδηλωτές στην Άγκυρα συγκεντρώθηκαν γύρω από τα κεντρικά γραφεία του CHP για να διαδηλώσουν μαζί με τους βουλευτές του CHP. Στις 20 Μαρτίου, ξέσπασαν μαζικές διαδηλώσεις σε πολλές μεγάλες τουρκικές πόλεις. Σημαντικές διαμαρτυρίες αναφέρθηκαν στην Άγκυρα, τη Σμύρνη, τη Σαμψούντα, το Αϊβαλί, την Αττάλεια, την Προύσα, το Αϊδίνιο, τα Άδανα, Κερασούντα, Εσκίσεχιρ, Ικόνιο, Τραπεζούντα, Μερσίνη, τη γενέτειρα του Ερντογάν τη Ριζούντα, το Κιρίκαλε κ.α.

## Παραπομπές


Κατηγορία:Διαδηλώσεις και διαμαρτυρίες στην Τουρκία
Κατηγορία:Παραβιάσεις των ανθρωπίνων δικαιωμάτων στην Τουρκία
Bluesky

Το **Bluesky**  είναι μια υπηρεσία κοινωνικής δικτύωσης που επιτρέπει σε χρήστες να μοιραστούν σύντομες αναρτήσεις περιέχοντας κείμενο, εικόνες και βίντεο. Ανήκει στην Bluesky Social PBC, μια εταιρία με έδρα τις Ηνωμένες Πολιτείες.

Το Bluesky ξεκίνησε το 2019 ως ερευνητική πρωτοβουλία στο Twitter και έγινε ανεξάρτητη εταιρεία το 2021. Η ανάπτυξη της εφαρμογής επιταχύνθηκε το 2022 μετά την εξαγορά του Twitter από τον Ίλον Μασκ και την επακόλουθη διακοπή των σχέσεων μεταξύ των εταιρειών. Το Bluesky ξεκίνησε ως υπηρεσία τον Φεβρουάριο του 2023 και έγινε ανοιχτό σε εγγραφές τον Φεβρουάριο του 2024. Ο πρώην διευθύνων σύμβουλος του Twitter, Τζακ Ντόρσεϊ, αποχώρησε από το διοικητικό συμβούλιο της Bluesky Social τον Μάιο του 2024. Η πλατφόρμα μεγάλωσε τον Οκτώβριο του 2024, φτάνοντας τους 20 εκατομμύρια χρήστες έως τον Νοέμβριο του 2024 και τους 30 εκατομμύρια τον Ιανουάριο του 2025. Εκτιμάται πως το ποσοστό των influencer που ανεβάζουν νέα στο Bluesky διπλασιάστηκε ύστερα από τις προεδρικές εκλογές των Ηνωμένων Πολιτείων τον Νοέμβριο το 2024, με αρκετούς καινούργιους χρήστες να δημιουργούν λογαριασμό ύστερα από τις αμφιλεγόμενες δράσεις του Ίλον Μασκ.

## Παραπομπές


Κατηγορία:Ιστοσελίδες κοινωνικής δικτύωσης
KLettres

Το **KLettres** είναι ένα εκπαιδευτικό πρόγραμμα που βοηθά τους χρήστες να μάθουν το αλφάβητο καθώς και την προφορά μίας γλώσσας. Είναι ελεύθερο και ανοικτού κώδικα λογισμικό, με άδεια χρήσης σύμφωνα με τους όρους της GPL. Το λογισμικό είναι μέρος του προγράμματος εκπαίδευσης του KDE. Απευθύνεται και σε παιδιά μικρής ηλικίας αλλά και σε ενήλικες. Υπάρχουν επί του παρόντος 4 επίπεδα δυσκολίας στο παιχνίδι και υποστηρίζει παραπάνω από 25 διαφορετικές γλώσσες.

## Επίπεδα δυσκολίας
Το KLettres διαθέτει τέσσερα επίπεδα δυσκολίας, με κάποιες ρυθμίσεις για ενήλικες και παιδιά.

* Στο επίπεδο 1, το γράμμα εμφανίζεται και ο χρήστης ακούει τον ήχο.
* Στο επίπεδο 2, το γράμμα δεν εμφανίζεται και ο χρήστης ακούει μόνο τον ήχο.
* Στο επίπεδο 3, μία συλλαβή εμφανίζεται και ο χρήστης την ακούει.
* Στο επίπεδο 4, η συλλαβή δεν εμφανίζεται και ο χρήστης την ακούει μόνο.

## Υποστηριζόμενες γλώσσες
Αραβικά, Τσεχικά, Βραζιλικά Πορτογαλικά, Δανικά, Ολλανδικά, Βρετανικά Αγγλικά, Αμερικάνικα Αγγλικά, Γαλλικά, Γερμανικά, Εβραϊκά, Ουγγρικά, Ιταλικά, Κανναδά, Χίντι, Λούγκαντα, Μαλαγιαλάμ, Νορβηγική Bokmål, Παντζάμπι, Ισπανικά, Σλοβακικά, Ουκρανικά και Τελουγκού.
## Παραπομπές


Κατηγορία:Ελεύθερο λογισμικό προγραμματισμένο σε C++
Κατηγορία:Ελεύθερο εκπαιδευτικό λογισμικό
KStars

Το **KStars** είναι ένα ελεύθερο και ανοιχτού κώδικα λογισμικού πλανητηρίου. Είναι διαθέσιμο για Linux, BSD, macOS, Windows και Android. Παρέχει μια ακριβή γραφική απεικόνιση του νυχτερινού ουρανού, από οποιαδήποτε θέση στη Γη, σε οποιαδήποτε ημερομηνία και ώρα. Η οθόνη περιλαμβάνει έως και 100 εκατομμύρια αστέρια (με πρόσθετες προσθήκες), 13.000 αντικείμενα του βαθιού ουρανού, αστερισμούς από διάφορους πολιτισμούς, τους 8 πλανήτες του ηλιακού συστήματος, τον ήλιο και το Φεγγάρι, και χιλιάδες κομήτες, αστεροειδείς, δορυφόρους και υπερνόβες. Έχει χαρακτηριστικά που απευθύνονται σε χρήστες όλων των επιπέδων, από ενημερωτικά άρθρα για την αστρονομία, μέχρι ισχυρό έλεγχο τηλεσκόπια και κάμερες CCD, και καταγραφή παρατηρήσεων συγκεκριμένων αντικειμένων.

## Δυνατότητες
Το KStars υποστηρίζει ρυθμιζόμενες ταχύτητες προσομοίωσης για να βλέπει φαινόμενα που συμβαίνουν σε μακρά χρονικά κλίμακα. Για αστρονομικούς υπολογισμούς, το austrocalculator μπορεί να χρησιμοποιηθεί για να προβλέψει συνδυασμούς, ηλιακές έκλειψεις και να εκτελέσει πολλά κοινούς αστρονομικούς υπολογισμούς. Περιλαμβάνονται τα ακόλουθα εργαλεία:

* Σχεδιαστής παρατήρησης
* Εργαλείο ουράνιου ημερολογίου
* Κατασκευαστής σεναρίων
* Ηλιακό σύστημα
* Οι δορυφόροι του Δία
* Επισήμανση σημείων στον  χάρτη του ουρανού.
* Επεξεργαστής FOV για τον υπολογισμό του οπτικού πεδίου σε εξοπλισμό και την προβολή του.
* Εργαλείο υψόμετρος σε σχέση με τον χρόνο για να σχεδιάσετε τα γραφικά υψόμησης σε σχέση με το χρόνο για οποιοδήποτε αντικείμενο.
* Hierarchical Progressive Survey (HiPS)
* Υψηλής ποιότητας εκτυπώσεις για χάρτες του ουρανού.
* Συμβατότητα με την Ekos, μια σουίτα αστροφωτογραφίας, επιτρέποντας την λήψη υψηλής ποιότητας εικόνων και την αυτόματη παρακολούθηση αντικειμένων στον ουρανό.

Το KStars συμμετείχε στο Google Summer of Code το 2008, 2009, 2010, 2011 2012, 2015, 2016 και 2022. Έχει επίσης συμμετάσχει στην πρώτη εκδήλωση του Summer of Code in Space της ESA το 2011.

Έχει αναγνωριστεί ως μία από τις τρεις καλύτερες για τα αστέρια από Linux.com.

## Δείτε επίσης
* Πλανητάριο

## Παραπομπές


## Εξωτερικές συνδέσεις

Κατηγορία:Λογισμικό Linux
Κατηγορία:Λογισμικό KDE
Κατηγορία:Ελεύθερο εκπαιδευτικό λογισμικό
Google Summer of Code

Το **Google Summer of Code**, συχνά συντομογραφούμενο ως GSoC, είναι ένα διεθνές ετήσιο πρόγραμμα στο οποίο η Google απονέμει βραβεία σε συνεισφέροντες που ολοκληρώνουν με επιτυχία ένα πρότζεκτ προγραμματισμού για ελεύθερο και ανοιχτού κώδικα λογισμικό κατά τη διάρκεια του καλοκαιριού. Από το 2022 το πρόγραμμα είναι ανοιχτό σε οποιονδήποτε είναι ηλικίας 18 ετών ή άνω, όχι μόνο φοιτητές και πρόσφατα αποφοίτους, όπως ήταν παλιότερα. Το πρώτο έτος διεξήχθη από τον Μάιο έως τον Αύγουστο του 2005. Οι συμμετέχοντες πληρώνονται για να γράφουν λογισμικό, με το ποσό της αμοιβή τους να εξαρτάται από την ισοτιμία αγοραστικής δύναμης της χώρας όπου βρίσκονται. Οι ιδέες για πρότζεκτ δίνονται σε λίστες από διάφορους οργανισμούς που συμμετέχουν στην ανάπτυξη λογισμικού ανοιχτού κώδικα, αλλά και οι μαθητές μπορούν επίσης να προτείνουν τις δικές τους ιδέες.

Η ιδέα για το καλοκαίρι του Κώδικα ήρθε απευθείας από τους ιδρυτές της Google, τον Σεργκέι Μπριν και τον Λάρρυ Πέιτζ. Από το 2007 έως το 2009 η Λέσλι Χόθορν ήταν ο διευθυντής του προγράμματος. Από το 2010 έως το 2015, η Κάρολ Σμιθ ήταν η διευθύντρια του προγράμματος. Το 2016, η Στέφανι Τέιλορ ανέλαβε τη διοίκηση του προγράμματος.

## Περίληψη
Κάθε χρόνο, το πρόγραμμα ακολουθεί ένα χρονοδιάγραμμα. 

* Στο πρώτο στάδιο, οι οργανώσεις που αναπτύσσουν λογισμικό ανοιχτού κώδικα υποβάλλουν αίτηση συμμετοχής. Εάν γίνει δεκτή, κάθε οργανισμός παρέχει κατάλογο αρχικών ιδεών για πρότζεκτ και προσκαλεί τους υποψηφίους να ασχοληθούν με αυτές. 
* Οι υποψήφιοι που πληρούν τα κριτήρια επιλεξιμότητας υποβάλλουν στη συνέχεια έως και 3 προτάσεις που περιγράφουν λεπτομερώς τα πρότζεκτ που τους ενδιαφέρουν. 
* Στην συνέχεια, οι προτάσεις αυτές αξιολογούνται από τις αντίστοιχες οργανώσεις και αποφασίζουν πόσες "θέσεις" να ζητήσουν από την Google και ποιες προτάσεις να δεχτούν. 
* Η Google καταχωρίζει θέσεις σε κάθε οργανισμό, λαμβάνοντας υπόψη την οργανωτική ικανότητα, το ιστορικό καθοδήγησης και τον αριθμό των αιτήσεων που έχει λάβει ο οργανισμός. 
* Τέλος, οι οργανισμοί επιλέγουν τις κορυφαίες προτάσεις για να συμπληρώσουν τις θέσεις τους και η Google επαληθεύει την επιλεξιμότητα πριν ανακοινώσει τους αποδεκτούς συνεισφέροντες. Σε περίπτωση που ένας μόνος συνεισφέροντας επιλεγεί από περισσότερες από μία οργανώσεις, η οργάνωση που τον επέλεξε πρώτη έχει προτεραιότητα.

## Δείτε επίσης
* Outreachy

## Παραπομπές


Κατηγορία:Διαγωνισμοί πληροφορικής
Ανρί Μπελ

Ο **Henri Belle** γεννήθηκε στις 2 Αυγούστου 1837 στο Passy (*σήμερα τμήμα του* 16ου διαμερίσματος του Παρισιού) και πέθανε το 1908 στο Morláas. Γάλλος διπλωμάτης και περιηγητής.

Πρόξενος της Γαλλίας στη Φλωρεντία, έκανε τρία ταξίδια στην Ελλάδα από το 1861, εργάστηκε ως διπλωμάτης στην Αθήνα (1868) και επέστρεψε στην Ελλάδα το 1874. Το 1876 διορίστηκε γραμματέας της γαλλικής πρεσβείας στη Μπογκοτά.

Ο Henri Belle είναι γνωστός για τη μετάφραση των έργων του Edmondo de Amicis στα γαλλικά. Δημοσίευσε το *Voyage en Grèce* (1876) στο περιοδικό *Le Tour du monde*, μια ιστορία που χρησιμοποίησε ο Ιούλιος Βερν, ο οποίος αναφέρει τον Μπελ στο πρώτο κεφάλαιο, στο μυθιστόρημα *[[Το Αιγαίο στις φλόγες|L'Archipel en feu]]*.

## Δημοσιεύσεις

* 1861: *Voyage en Grèce*
* 1880: *Les Petites villes et le Grant Art en Toscane* (*Tour du monde*)
* 1881: *Trois années en Grèce*

## Παραπομπές


Κατηγορία:Γάλλοι διπλωμάτες
Κατηγορία:Γάλλοι περιηγητές
Λεύκιος Παπίριος Μουγιλανός (ύπατος το 444 π.Χ.)

Ο **Λεύκιος Παπίριος Μουγιλανός**, λατινικά: *Lucius Papirius Mugilanus* ήταν Ρωμαίος πολιτικός και ο αντικαταστάτης ύπατος (consul suffectus) το 444 π.Χ. μαζί με τον Λεύκιο Σεμπρώνιο Ατρατινό. Η υπατεία του ήταν ως επί το πλείστον ειρηνική, συμπεριλαμβανομένης της ανανέωσης μίας συνθήκης με την Aρδέα.

## Ύπατος
Ο Λ. Παπίριος Μουγιλανός και ο Λ. Σεμπρώνιος Ατρατινός εξελέγησαν και οι δύο ύπατοι το 444 π.Χ., αφού οι τρεις υπατικοί τριβούνοι, Aύλος Σεμπρώνιος Ατρατινός, Λεύκιος Ατίλιος Λούσκος και Tίτος Κλοέλιος Σίκουλος αναγκάστηκαν να παραιτηθούν. Κατά τη διάρκεια της θητείας τους, οι ύπατοι παρέτειναν τη συνθήκη τους με την Αρδέα. Σύμφωνα με τον Λίβιο, αυτός είναι ο μόνος λόγος, για τον οποίο γνωρίζουμε ότι ήταν ύπατοι εκείνη τη χρονιά, διότι δεν έχουν βρεθεί σε άλλο αρχαίο κείμενο.  

## Τιμητής
Το έτος μετά την υπατεία τους, τόσο ο ίδιος, όσο και ο υπατικός συνάδελφός του Σεμπρώνιος Ατρατινός, εξελέγησαν ως οι πρώτοι *τιμητές* (censors). Το αξίωμο δημιουργήθηκε, καθώς δεν είχε γίνει απογραφή για δεκαεπτά χρόνια, και για να απελευθερωθούν οι ύπατοι (που προηγουμένως έκαναν τις απογραφές), για να εκτελούν απερίσπαστοι τα στρατιωτικά καθήκοντά τους. Η αυθεντικότητα αυτού του αξιώματος αμφισβητείται από ορισμένους σύγχρονους μελετητές.    

## Αναφορές

Κατηγορία:Ρωμαίοι πολιτικοί